
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO
DĖL ŠIAULIŲ MIESTO SAVIVALDYBĖS TARYBOS 2021 M. GRUODŽIO 23 D. SPRENDIMO NR. T-481 „DĖL FINANSINĖS PARAMOS SKYRIMO AUKŠTOS PROFESINĖS KVALIFIKACIJOS SPECIALISTAMS TVARKOS APRAŠO  PATVIRTINIMO“ PAKEITIMO



2025 m.  rugsėjo 10 d.
Šiauliai



Sprendimo projekto tikslas – pakeisti Finansinės paramos skyrimo aukštos profesinės kvalifikacijos specialistams tvarkos aprašo (toliau – Aprašas) 3.1.1 papunktį ir 3.9 papunktį. Aprašas keičiamas atsižvelgiant į Finansinės paramos teikimo aukštos profesinės kvalifikacijos specialistams darbo grupės  (toliau – Darbo grupė) siūlymus (2025 m. rugsėjo 2 d. protokolai Nr. VM-299, Nr. VM-300).

Finansinės paramos skyrimą aukštos profesinės kvalifikacijos specialistams reglamentuoja Aprašas patvirtintas Šiaulių miesto savivaldybės tarybos 2021 m. gruodžio 23 d. sprendimu Nr. T-481 „Dėl finansinės paramos skyrimo aukštos profesinės kvalifikacijos specialistams tvarkos aprašo  patvirtinimo“.   

Atsižvelgiant į 2025 m. rugsėjo 2 d. Darbo grupės protokolinį sprendimą Nr. VM-299, keičiamas Aprašo 3.1.1 papunktis, kur patikslinta aukštos profesinės kvalifikacijos specialisto sąvoka, tam, kad į paramą galėtų pretenduoti ir medicinos studijas baigę specialistai. Pakeistas 3.9 papunktis, didinant finansinės paramos sumą nuo 6000 Eur iki 7000 Eur, taip siekiant pritraukti daugiau specialistų. Taip pat 3.9 papunktis papildomas sąlyga, kad, jei specialistas pasinaudojo kita Savivaldybės teikiama parama (pvz., studijų, vienkartinėmis išmokomis ir pan.), šia paramos priemone pasinaudoti nebegali.  
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą, teigiamos pasekmės: padidinta parama aukštos profesinės kvalifikacijos specialistams, patikslintas Aprašas, kuriame aiškesnė finansinės paramos skyrimo aukštos profesinės kvalifikacijos specialistams tvarka. 
Neigiamų pasekmių nenumatoma.

Sprendimo projektu siūloma pakeisti Šiaulių miesto savivaldybės tarybos 2021 m. gruodžio 23 d. sprendimą Nr. T-481 „Dėl finansinės paramos skyrimo aukštos profesinės kvalifikacijos specialistams tvarkos aprašo  patvirtinimo“ Aprašo 3.1.1 papunktį ir 3.9 papunktį.

Papildomų teisės aktų sprendimo įgyvendinimui priimti nereikia. 
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
2025 m. papildomų lėšų nereikės. 2026 metams suplanuotos lėšos 90 tūkst. Eur, priėmus sprendimą papildomai reikės 15 tūkst. Eur  (15 specialistų po 7 tūkst. Eur). 2027 metams suplanuotos lėšos – 102 tūkst. Eur, priėmus sprendimą papildomai reikės 17 tūkst. Eur (17 specialistų po 7 tūkst. Eur).
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Pridedama Antikorupcinio vertinimo pažyma.



Sprendimo projektą parengė Šiaulių miesto savivaldybės administracijos Ekonomikos skyrius. Tiesioginis rengėjas – vyr. specialistė Jūratė Marcišauskienė, tel. (+370 41) 596277. 

